ก๋วยเตี๋ยวพริกสด สุคนธสวัสดิ์
(BKK #704, Total #1482)

#########

Update

ได้ไปแวะซื้อกลับบ้าน และได้ลองเมนูที่ไม่เคยลองอีกสองเมนูค่ะ

- เกาเหลาใบตำลึงหมูก้อน (55 บ.)
อร่อยดีนะคะ จริงๆ เหมือนกินแกงจืดตำลึงหมูสับ ของที่นี่หมูสับก้อนเค้าจะแบนๆ ให้มาชิ้นใหญ่บึ้มหลายชิ้นเลยค่ะ น้ำซุปรสชาติกลมกล่อมดีค่ะ ใบตำลึงก็อ่อนๆ ไม่เหนียว

- เกี๊ยวกุ้งหน้าไก่เห็ดหอม (70 บ.)
เมนูนี้แปลกดีค่ะ เลยลองซื้อกลับ ปรากฏว่าได้มาเป็นเกี๊ยวกุ้งลวกถุงนึง และหน้าไก่เห็ดหอมที่ทางร้านใช้ราดข้าวอีกถุงใหญ่ๆ เกี๊ยวกุ้งอร่อยอยู่แล้วค่ะ เอามาราดหน้าไก่เห็ดหอมก็เข้ากันดีอย่างไม่น่าเชื่อ หน้าไก่เห็ดหอมเค้าอร่อยมากเลยค่ะ รสชาติกลมกล่อม เค็มนำนิดๆ หวานตามหน่อยๆ ไก่ก็ชิ้นใหญ่มากๆ เห็ดหอมก็เยอะค่ะ สรุปว่าหน้าไก่เห็ดหอมนี่เหลือทานกับข้าวได้อีกค่ะ อร่อยๆ 

#########

คุณแม่อยากมาทานค่ะ เคยมารอบนึงแล้วรู้สึกเฉยๆ มารอบสองทุกเมนูที่สั่งอร่อยค่ะ ก็ขอเพิ่มดาวให้

ร้านอยู่บนถนนสุคนธสวัสดิ์ นะคะ อยู่ตรงหัวโค้ง เยื้องๆ กับโรงเรียนโชคชัย สามารถจอดรถได้ริมถนนหน้าร้าน และทางร้านมีที่จอดรถด้วยค่ะ ซื้อครบ 45 บ. จอดฟรี 1 ชม. ครบ 200 บ. จอดฟรี 2 ชม.

ลอง

???? ข้าวหน้าเป็ด (50)
จานใหญ่ ข้าวเยอะ เป็ดน้อย น้ำราดชุ่ม เป็ดอร่อยค่ะ หนังกรอบนิดๆ

???? เกาเหลาพริกสดแห้ง (70)
เหมือนจะราคาสูง แต่มาชามใหญ่ค่ะ มีลูกชิ้นปลาหลายลูก กับเนื้อปลาหลายชิ้น ราดมาด้วยน้ำจิ้มพริกสด ลูกชิ้นปลาหนึบๆ อร่อยค่ะ เนื้อปลาลวกมาแข็งไปนิด

???? เกาเหลาพริกสดน้ำ (70) ก็ต่างจากแบบแห้งตรงที่เพิ่มน้ำซุปเข้ามาค่ะ

???? ลวกจิ้ม (80)
เลือกลูกชิ้นกุ้ง เกี๊ยวกุ้ง และเกี๊ยวปลา 

ลูกชิ้นกุ้งลูกใหญ่ เป็นแบบเนื้อเนียน ไม่ค่อยรู้สึกถึงกุ้งเท่าไหร่

เกี๊ยวปลา กับเกี๊ยวกุ้งอร่อยดีค่ะ โดยเฉพาะเกี๊ยวกุ้ง รู้สึกได้ถึงเนื้อกุ้งกรึบๆ


???? ค่าเสียหาย 270฿


???? ร้านนี้บริการดีค่ะ รวดเร็ว มีน้ำชา และน้ำซุปเสิร์ฟให้ฟรี